b'\n_START_ARTICLE_\nNigerio istorija\n_START_SECTION_\nFulbi\xc5\xb3 imperija\n_START_PARAGRAPH_\nXIX a. haus\xc5\xb3 teritorija patyr\xc4\x97 fulbi\xc5\xb3 migracij\xc4\x85. \xc5\xa0ie \xc4\xafk\xc5\xabr\xc4\x97 Sokoto miest\xc4\x85 ir \xc4\xafgijo hegemonij\xc4\x85 visame pietiniame Nigeryje.\n_START_SECTION_\nPo nepriklausomyb\xc4\x97s (1960\xe2\x80\x931990)\n_START_PARAGRAPH_\nVisi\xc5\xa1kai nepriklausomas Nigeris tapo 1960\xc2\xa0m. rugpj\xc5\xab\xc4\x8dio 3 d. Jo pirmuoju prezidentu tapo Hamani Diori, kuris buvo nuverstas 1974\xc2\xa0m. kariniu sukilimu, po kurio prezidentu tapo sukilimo vadas Seyni Kountch\xc3\xa9._NEWLINE_Tre\xc4\x8diojo prezidento Ali Saibou laikais prad\xc4\x97ta \xc5\xa1alies liberalizacija, i\xc5\xa1leista nauja konstitucija, ta\xc4\x8diau tai netenkino pa\xc5\xbeangi\xc5\xb3j\xc5\xb3 sluoksni\xc5\xb3, kurie reikalavo \xc4\xafteisinti daugiapartin\xc4\x99 sistem\xc4\x85, suteikti daugiau laisvi\xc5\xb3.\n_START_SECTION_\nDemokratija (1991\xe2\x80\x931996)\n_START_PARAGRAPH_\n1991\xc2\xa0m. \xc5\xa1alyje prad\xc4\x97ta daugyb\xc4\x97 reform\xc5\xb3, \xc4\xaftvirtinta pereinamoji vyriausyb\xc4\x97, atsirado daugyb\xc4\x97 partij\xc5\xb3. 1993\xc2\xa0m. rinkimuose laim\xc4\x97jo Mahamane Usmanas, ta\xc4\x8diau netrukus prasid\xc4\x97jo politinis nestabilumas ir vyriausyb\xc4\x97s s\xc4\x85stingis.\n_START_SECTION_\nKarinis perversmas (1996\xe2\x80\x931999)\n_START_PARAGRAPH_\nDemokratijos silpnumas sudar\xc4\x97 prielaidas subr\xc4\x99sti naujam kariniam perversmui. Jam vadovavo Ibrahim Bar\xc3\xa9 Ma\xc3\xafnassara, kuris nu\xc5\xa1alino prezident\xc4\x85, pakeit\xc4\x97 konstitucij\xc4\x85, paskelb\xc4\x97 ketvirt\xc4\x85j\xc4\x85 respublik\xc4\x85 ir sureng\xc4\x97 rinkimus._NEWLINE_\xc5\xa0iuose falsifikuotuose rinkimuose Bare tapo Nigerio prezidentu. Prasid\xc4\x97jo \xc5\xbemogaus teisi\xc5\xb3 pa\xc5\xbeeidimai, u\xc5\xbemegzti santykiai su Libija.'